text: Týskland gevst ikki við kjarnorku á hesum sinni
text: #000001
text: Týski ríkiskanslarin Olaf Scholz hevur avgjørt ikki at lata tey seinastu trý kjarnorkuverkini í Týsklandi aftur, sum varð ætlanin. Tey skulu halda fram við framleiðsluni til apríl næsta ár sigur hann.
text: #000002
text: Evropa er meint rakt av verandi orkukreppu, sum er íkomin av russisku innrásini í Ukraina. Hetta hevur fingið týsku stjórnina til at draga í land aftur og loyva trimum kjarnorkuverkum, sum annars skuldu niðurleggjast, til at halda fram við framleiðsluni.
text: #000003
text: Scholz sigur, at hetta er neyðugt fyri at nøkta eftirspurningin eftir orku. Týskland hevur annars gingið á odda við at gevast við kjarnorku. Landið stongdi helvtina av kjarnorkuverkunum í desember í fjør. Tey trý seinastu verkini skuldu stongja innan árslok í ár, men tað verður nú av ongum skrivar E24. Tað er andstøðan í Týsklandi, sum hevur kravt, at tey trý kjarnorkuverkini halda fram av ótta fyri orkumanguli í kjalarvørrinum á krígnum í Ukraina. Tey trý orkuverkini standa fyri 5% av streymframleiðsluni í Týsklandi.
text: #000004
text: Stjórnarflokkarnir í Týsklandi eru ójavnir á máli um kjarnorkuframtíðina. Nú eru teir so samdir um at halda fram til apríl við trimum av verkunum. Men í almenna kjakinum eru tað fleiri, sum halda, at eisini tey trý kjarnorkuverkini, sum longu eru vorðin stongd, skulu lata uppaftur. Hetta letur sera væl gera tøkniliga sæð skilst.
text: #000005
text: Herfyri lat Týskland uppaftur fleiri kolaorkuverk fyri at bøta um orkustøðuna í landinum.
text: #000006
text: Helvtin av orkuni frá vindmyllulundum fer til spillis
text: #000011
text: Russland sendir oljutangaskip norður um Sibiria
text: #000014
text: Byggja heimsins størstu vindmylnuhøll í Esbjerg
text: #000015
text: Bera ótta fyri nýggjum grønum brennievnum
text: #000016